**OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01.2022. – 31.12.2022.**

Novim Zakonom o proračunu (NN 144/21) koji je stupio na snagu 1. siječnja 2022. godine propisana je obveza izrade i usvajanja polugodišnjeg i godišnjeg izvještaja o izvršenju financijskog plana školskih i predškolskih ustanova. Sadržaj i izgled izvještaja o izvršenju financijskog plana nisu propisani budući da nisu doneseni podzakonski akti.

Obzirom da Izvještaj o izvršenju pokazuje jesu li sredstva utrošena sukladno Financijskom planu te kako je Izvještaj o izvršenju Financijskog plana OŠ Lapad dio Izvještaja o izvršenju proračuna Grada Dubrovnika, za isti se daje razrada po svim proračunskim klasifikacijama.

Godišnji izvještaj izvršenja financijskog plana za 2022. godinu čini izvršenje prihoda i rashoda te primitaka i izdataka po ekonomskoj klasifikaciji te izvršenje rashoda prema izvorima i programskoj klasifikaciji.

Zbog posljedica pandemije uzrokovane COVID-19 virusom i tijekom 2022, g. se poslovalo sukladno Zaključku gradonačelnika Grada Dubrovnika od 28. svibnja 2020. godine u kojem je predloženo je da se zbog promjene gospodarskih kretanja uslijed epidemije bolesti COVID-19 svim proračunskim korisnicima i trgovačkim društvima u većinskom vlasništvu Grada Dubrovnika preuzimaju samo one obveze i izvršavaju rashodi i izdaci koji su neophodni za obavljanje osnovnih poslova i funkcija. Sukladno ovim uputama, a i zbog neizvjesne epidemiološke i financijske situacije, nije se mogao potrošiti sav nepotrošeni višak prihoda iz prethodnih godina te se to planira uraditi tijekom 2023. godine sukladno Odluci o raspodjeli rezultata poslovanja za 2022. godinu, najkasnije do kraja lipnja tekuće godine.

Izvršenje Financijskog plana pratilo je visinu planiranih sredstava i stvarne potrebe za nabavkama roba, radova i usluga. nije bilo odstupanja koje bi trebalo posebno obrazložiti . Plan nabave redovito se ažurirao sa svim izmjenama i dopunama Financijskog plana.

Za nabavku obveznih i radnih udžbenika, Grad Dubrovnik proveo je objedinjeni postupak javne nabave za sve osnovne škole.

Financijski izvještaj Osnovne škole Lapad sastavljen temeljem Zakona o proračunu, Pravilnika o proračunskom računovodstvu i računskom planu te prema Pravilniku o izvještavanju u proračunskom računovodstvu, dostavljen je FINI, nadležnom Ministarstvu, Poreznoj upravi i nadležnom proračunu 31. siječnja 2023. godine. U Izvještaj su uključene sve tekuće (svi kontinuirani rashodi na mjesečnoj razini: izdatci za zaposlene, komunalne usluge, telekomunikacijske usluge, energenti ...) i kapitalne aktivnosti. Priznati su svi prihodi koji su postali raspoloživi u razdoblju od 1. siječnja do 31. prosinca. Rashodi su priznati na temelju nastanka poslovnog događaja (obveze) neovisno o plaćanju. Donacije nefinancijske imovine iskazane su i u prihodima i u rashodima.

Ovim izvješćem uspoređuje se ostvarivanje tekućih rezultata s ostvarenjem u prethodnoj godini:

* Ukupni prihodi iznose 12.235.465,51 kn i veći su za 4,53% nego prethodne godine
* Ukupni rashodi iznose 12.453.083,78 kn i veći su za 7,38 % nego prethodne godine

**Struktura prihoda:**

* Pomoći iz inozemstva i od subjekata unutar općeg proračuna čine 69,61 % ukupnih prihoda i manje su za 0,48 % od prethodne godine
* Prihodi iz nadležnog proračuna čine 25,22 % ukupnih prihoda i veći su za 18,98 % nego prethodne godine
* Ostali i vlastiti prihodi čine 5,17% od ukupnih prihoda i manji su za 70,40 % nego prethodne godine

**Struktura rashoda:**

* Rashodi za zaposlene čine 77,46 % ukupnih rashoda i veći su za 6,21 % nego prethodne godine
* Materijalni rashodi čine 16,34 % od ukupnih rashoda i veći su za 29,27 % nego prethodne godine
* Financijski rashodi čine 0,28 % od ukupnih rashoda i manji su za 69,08 % nego prethodne godine
* Naknade građanima i kućanstvima na temelju osiguranja i druge naknade čine 2,24 % i veći su za 17,13 % nego prethodne godine
* Rashodi za nabavu nefinancijske imovine čine 3,68 % ukupnih rashoda i manji su za 23,27 % nego prethodne godine

**ZAKLJUČNO**:

|  |  |
| --- | --- |
| Planirani prihodi | 14.469.300,00 kn |
| Ostvareni prihodi | 12.235.465,51 kn |
| Indeks | 84,56 |

1. Ukupno izvršenje u odnosu na Tekući plan:

|  |  |
| --- | --- |
| Planirani rashodi | 12.747.300,00 kn |
| Ostvareni rashodi | 12.453.083,78 kn |
| Indeks | 84,44 |

Dubrovnik, 29. ožujka 2023. godine Ravnateljica

Nikolina Soko

 \_\_\_\_\_\_\_\_\_\_\_\_\_\_\_\_\_\_\_